  Майя Бывальцева Тросгес будосъёс мерттонъя выль программа дасяло Ижкарын. 5-тӥ гудырикошконэ ортчем пресс-конференциын журналистъёслы со сярысь вераз карысь архитектурая но карез лэсьтонъя валтӥсь управленилэн кивалтӥсез Владимир Некрасов. «Ижкарез вожгес карон программаез дасяны ужась группа кылдытэмын… Со программаен чакламын… тодӥськоды на-а, 90-тӥ аръёсы Горбачёвлэн мереткылэз вал «Котькуд семьялы нимаз патер»?, ми али мактаськыса вераськомы «Котькуд азбар группалы — пичияк вож сэрег». Программа тазьы лэсьтӥське: пичиез бордысен — бадӟымез доры», — вераз Владимир Некрасов. Ижкарысь валтӥсь архитекторлэн кылъёсызъя, программаез кылдытон вуоно арамаослэсь но паркъёслэсь интыяськемзэс сяна, коньдонэн луонлыкъёсты но лыдэ басьтэ. Тодэ вайытом, туала эсэпъёсъя карын котькуд улӥсьлы 16 квадрат метрен вож интыос усьыны кулэ. Тегъёс: Мерлык Ижкар Удмуртия паркъёс  